Luoteinen maakunta (Sambia)

Luoteinen maakunta () on yksi Sambian maakunnista. Sen väkiluku oli vuoden 2022 väestönlaskennassa , sen pinta-ala on ja väestöntiheys noin 10,1 as/km², eli Luoteinen maakunta on Sambian harvimmin asuttu. Maakunnan pääkaupunki on sen koillisosassa sijaitseva kaivoskeskus Solwezi ( as, 2022).
Maakunta rajoittuu pohjoisessa ja koillisessa Kongon demokraattiseen tasavaltaan kuuluviin Lualaban ja Ylä-Katangan maakuntiin, idässä Copperbeltin maakuntaan, kaakossa Keskiseen maakuntaan, etelässä ja lounaassa Läntiseen maakuntaan ja lännessä Angolaan kuuluvaan Moxicon maakuntaan. Tärkeimmät maakunnan läpi virtaavat joet ovat Sambesi ja Kabompo, joista kaksi alueen piiriä ovatkin saaneet nimensä.
Kaivostoiminta.
Luoteisen maakunnan talous perustuu pitkälti kaivostoimintaan, joka työllistää kymmeniä tuhansia alueen asukkaita. Maaperästä kaivetaan erityisesti kobolttia, kultaa, uraania, kuparia, nikkeliä ja molybdeenia. Seudun kaivostoiminnan määrä nousi räjähdysmäisesti 2000-luvun alussa, kun alueelta löydettyjen kaivannaisten hinta alkoi nousemaan. Ensimmäisen harppauksen teki kanadalainen kaivosyhtiö First Quantum Minerals, joka avasi aiemmin hylätyn Kansanshin kaivoksen uudelleen. Se sijaitsee noin 15 kilometrin päästä Kongon demokraattisen tasavallan rajalta, ja siellä louhitaan pääosin kuparia. Kaivoksella on henkilöstöä noin , ja luku kasvaa edelleen vuonna 2015 avatun kuparisulattamon takia.
Pääkaupunki Solwezista noin 100 kilometriä länteen sijaitsee Barrick Mining Corporationin omistama, vuonna 2005 perustettu Lumwanan kuparikaivos, joka tuottaa kuparisulfidia. Lumwanasta hieman yli 100 kilometriä länteen sijaitsee First Quantumin hallinnoima, vuonna 2010 perustettu Kalumbilan kuparikaivos eli Sentinelin kaivos, jolla on arviolta yksi maailman suurimmista kuparivarannoista. Sen perustaminen maksoi 2,1 miljardia Yhdysvaltain dollaria, eli se on Sambian suurin infrastruktuurisijoitus vuonna 1959 rakennetun Kariban padon jälkeen.
Kaivostoiminta kukoistaa huolimatta siitä, että seudulla ei ole juurikaan rautateitä, sähköverkkoa tai laadukkaita työntekijöitä.
Kulttuuri.
Maakunnan länsiosan Sambesin piirissä järjestetään vuosittain Unescon tunnustama Likumbi Lya Mize -festivaali, joka juhlistaa Luvale-heimon perinteitä. Pääkaupunki Solwezin torilla myydään artesaanimatkamuistoja, esimerkiksi koruja ja käsintehtyjä koreja.
Maakunnan luoteisosassa Angolan rajan tuntumassa sijaitsee West Lungan kansallispuisto, joka perustettiin 1940-luvulla suojaamaan keltaselkäpuikkijaa metsästykseltä. Puisto tunnetaan myös kiistellyn pikkuseppiin kuuluvan "Pogoniulus makawai" -lintulajin ansiosta, josta on tehty vain yksi havainto vuonna 1964. Jotkut tutkijat ovat väittäneet lintulajin olevan pelkkä huijaus, koska yhtään lajin edustajaa ei olla löydetty tutkimusretkistä huolimatta.
Sambian ja Tansanian rajalla sijaitsee Kalambon vesiputous, joka on suosittu turistikohde. Sen virtaus on kovimmillaan toukokuun ja kesäkuun välillä, ja se pienenee vuoden kuluessa. Paikalliset ovat kertoneet, että lokakuun tiimoilla vesiputous ei näytä kovinkaan kiinnostavalta. Putous määrittää Sambian ja Tansanian rajan ennen Tanganjikajärveä.
Väestö.
Sambian viimeisin maanlaajuinen väestönlaskenta järjestettiin 18. elokuuta 2022, jolloin Luoteisen maakunnan väkiluvuksi ilmoitettiin 1 278 357. Väestöntiheys on täten noin 10,1 as/km², joka tekee maakunnasta Sambian harvimpaan asutuimman. Tämä johtuu ainakin osittain marraskuusta huhtikuuhun kestävästä sadekaudesta, joka tekee seudun teistä lähes ajokelvottomia, ja vaikeuttaa maanviljelyä.
Miehiä: (49 %)
Naisia: (51 %)
Kaupunkiväestö: (44,9 %)
Maaseutuväestö: (55,1 %)
Piirit.
Luoteinen maakunta jakautuu aakkosjärjestyksessä seuraaviin 11 piiriin: